ང་རྒྱལ་རྣལ་འབྱོར་གྱིས། །སངས་རྒྱས་ཉིད་དུ་ངེས་པར་འགྲུབ། །ཅེས་བཤད་པས་སོ། །དེ་ལྟ་བུའི་ང་རྒྱལ་བརྟན་པའི་
ཁྱད་པར་མངོན་བྱང་ལྔ་ལས་རྒྱ་རྡོ་རྗེ་འཛིན་པར་བསྐྱེད།
259

བསྐྱེད་རིམ་དེ་ནི། བསམ་པ་སེམས་བསྐྱེད་དང་ལྟ་བ་འཁོར་འདས་དབྱེར་མེད་ཀྱིས་ཟིན་དགོས་ཏེ། དེས་མ་ཟིན་ན་ཐུན་མོང་ཙམ་ལས་མཆོག་མི་འགྲུབ་པས་སོ། །དེ་བས་ན། ཞུས་ལན་གསལ་བར། ལྟ་བ་ཡང་དག་བསམ་
པས་བློ་སྦྱངས་ནས། །དེ་ནས་རིམ་གཉིས་ཏིང་འཛིན་བསྒོམ་པར་བྱ། །ཞེས་པ་དང༌། ངོ་སྤྲོད་རྩ་བར། རྒྱུ་དུས་ལྟ་བས་རབ་བརྒྱན་པའི། །བུམ་དབང་བསྐྱེད་རིམ་ཐོག་མར་བསྒོམ། །ཞེས་དང༌། འགྲེལ་པར། དེ་ལྟར་རྣམ་
པར་རྟོག་པའི་དབང་དུ་མི་འཆོར་བར་བྱས་ནས་གདོད་བསྐྱེད་རིམ་བསྒོམ་པར་བྱའོ། །ཞེས་པ་ལྟར་ང་རྒྱལ་བརྟན་ནས་བསྐྱེད་རིམ་ལ་ལྟ་བའི་རྒྱས་བཏབ་སྟེ་བསྒོམ་པའི་གནད་བསྟན་པར་བྱའོ། །དེའང་ང་རྒྱལ་བརྟན་ཙ་ན་ང་རྒྱལ་
དེའི་རྒྱུན་མི་མཐུད་པར། ཡུལ་གང་ལའང་འཛིན་པ་མ་ཞུགས་པར་བྱས། སེམས་ཧད་དེ་ཕྱད་དེ་བའི་ངང་དུ་སིམ་མེར་མཉམ་པར་འཇོག་པ་ནི་ཐུན་མོང་བ་ཙམ་སྟེ། དེ་ལྟར་བསྐྱང་བ་ནི་ལུགས་གཅིག་གོ། །ཡང་ཐུན་མོང་མ་ཡིན་ཆོོ
པའི་གནད་ནི། དེ་ལྟར་ལྷའི་རྣམ་པ་ས་ལེ་བ་དེའང་རང་སེམས་ཀྱི་འཆར་སྒོ་ཙམ་ཡིན་གྱི། ཕྱི་རོལ་ལོགས་ན་མེད་ལ། དེའི་ཕྱིར་ཡུལ་ལྷར་སྣང་གི་ཡུལ་ཅན་སེམས་ལ། སེམས་ཀྱིས་ནང་དུ་བལྟས་པས་རྟོག་པས་མ་བསླད་པའི་
སེམས་ཀྱི་མཚན་ཉིང་རང་བཞིན་འོང་གསལ་རང་སོ་བཟུང་སྟེ། དེའི་ངང་དུ་ཡེངས་མེད་དུ་མཉམ་པར་གཞག་གོ། །ཡང་རྟོག་པ་བུན་ནེ་བ་ལངས་ན། སླར་གསལ་བའི་སྟེང་དུ་སེམས་ལྷན་ནེར་གཞག གསལ་བ་དེའང་བདེན་
ཀྱེ་རྡོར་ཆོས་སྐོར་

আ
།པས་སྟོང་པའི་སྟོང་ཉིད་དུ་ཐག་གཅད་དེ། སྟོང་པ་རང་སོ་བཟུང་ལ་དེའི་ངང་དུ་ལྷོད་ཀྱིས་གློད་ལ་གཞག ཡང་སྟོང་པར་ཧད་ཀྱིས་སོང་ན་གསལ་མདངས་ཀྱི་རྒྱས་བཏབ་སྟེ། སྟོང་ཉིད་གསལ་བའི་རྩི་
དང་མ་བྲལ་བའི་ཟུང་འཇུག་རང་བཞིན་འོད་གསལ་ལ་སེམས་ས་ལེ་ཧྲིག་གེར་མཉམ་པར་གཞག་པར་བྱའོ། །དེ་ལྟར་བསྐྱངས་པས་རྟོག་པས་མ་བསླད་པའི་ལྷའི་རྣམ་པ་ས་ལེ་བ་ལ་སེམས་ཟིན་ན་ལྷ་སོ་སོའི་དག་པ་ཞེས་བྱ། ལྷའི་
རྣམ་པ་མི་གསལ་ཡང་རང་བཞིན་གསལ་སྟོང་ཟུང་འཇུག་གི་སྟོང་པའི་ཆ་ལ་སེམས་ཟིན་ན་དེ་བཞིན་ཉིད་ཀྱི་དག་པ། ཟུང་འཇུག་གི་ཆ་ལ་སེམས་ཟིན་ན་རང་རིག་པའི་དག་པ་སོར་ཆུད་དེ་ཉམས་སུ་མྱོང་བ་ཡིན་ནོ། །ལྟ་བའི་རྒྱས་
༢ འདེབས་ཚུལ་རྣམ་པ་གཉིས་ནི་འོག་གི་སེམས་འཛིན་ཉམས་མྱོང་ཐམས་ཅད་ཀྱི་སྟེང་དུ་མ་བརྗེད་པར་དྲན་པ་ཞིག་གཅེས་སོ། །གསུམ་པ་ལྡང་རིམ་ནི། དག་དྲན། བཟླས་པ། གསོལ་གདབ། ཡིག་བརྒྱ། དཀྱིལ་འཁོར་བསྡུས་
ནས་གཙོ་བོའི་ང་རྒྱལ་གྱིས་ཐུན་གཏོར་གཏོང་བའམ། མི་གཏོང་ན་རྡོར་གླུ། བཀྲ་ཤིས། སྨོན་ལམ་སོགས་བྱས་ནས་སྤྱོད་ལམ་གྱི་རྣལ་འབྱོར་ལ་འཇུག་གོ། །གཉིས་པ་རྣམ་པ་ལ་བསླབ་པ་ལ་གཉིས། སྤྱི་ལ་བསླབ་པ་
དང༌། བྱེ་བྲག་ལ་བསླབ་པའོ། །དང་པོ་ལ། འཇུག་རིམ་སྔར་བཞིན་བྱ། གནས་རིམ་ལ་རང་ཉིད་གཙོ་བོ་ཡབ་ཡུམ། འཁོར་ལྷ་མོ་བརྒྱད། རྟེན་གཞལ་ཡས་ཁང་། དུར་ཁྲོད། སྲུང་འཁོར། མེ་རི་ཚུན་ཝལ་གྱིས་གསལ་
261

ཀྱེེ་རྡོར་ཆོས་སྐོར་
སྣེ་ག
བཏབ་ནས་རྟེན་དང་བརྟེན་པ་སྤྱི་ཙམ་ལ་སེམས་འཛིན་པའོ། །ལྡང་རིམ་གོང་བཞིན་ནོ། །གཉིས་པ་བྱེ་བྲག་ལ་བསླབ་པ་ལ་རྟེན་དང་། བརྟེན་པ་གཉིས། དང་པོ་ལ་གཙོ་འཁོར་གཉིས། དང་པོ་ལ། ཕ་རྒྱུད་པས་དབུའི་གཙུག་
གཏོར། མ་རྒྱུད་པས་གདན་པདྨ། གཉིས་མེད་རྒྱུད་པས་སྤྱན་དབུ་མ་ནས་སེམས་འཛིན་པའི་ལུགས་གསུམ་ལས། འདིར་སྤྱན་དབུ་མ་ནས་སེམས་འཛིན་པ་ལ་རྟེན་འབྲེལ་གྱི་གནད་ཁྱད་པར་ཅན་སྣང་སྟེ། དེའང་རྩ་དབུ་མའི་ཡས྄་
སྣེ་གསུམ་ལས། སྣེ་གཅིག་སྤྱི་གཙུག་གསེར་གྱི་སྒོ་ལ་ཟུག དེ་ལ་གནད་དུ་བསྣུན་པས་འཕོ་བ་ཟབ་མོས་མཁའ་སྤྱོད་བསྒྲུབ་པ་དང༌། མཐར་ཐུག་དབུའི་གཙུག་ཏོར་བལྟར་མི་མངོན་པ་འགྲུབ་པའི་རྟེན་འབྲེལ་ཚང༌། སྣེ་གཅིག་ལྕེ་
ཆུང་གི་རྩ་བ་སུཾ་ཡིག་ལ་ཟུག དེ་ལ་བསྣུན་པས་ལྕེ་ཆུང་གི་བ་འཇོ་བས་འཕྲལ་ལུས་ཟུངས་བསྐྱེད། མཐར་ཐུག་འཆི་མེད་ཚེའི་རིག་འཛིན་བརྙེས་པའི་རྟེན་འབྲེལ་ཚང༌། སྣེ་གཅིག་སྨིན་མཚམས་གནད་ཀྱི་སྒོ་ལ་ཟུག དེ་ལ་གནད་
དུ་བསྣུན་པས་རྩ་བ་སནྟ་གྱེན་ལ་བསྐྱོད་པས་དབུ་མར་རླུང་སེམས་ཆུང། འོད་གསལ་འཆར། ཏིང་ངེ་འཛིན་སྐྱེ་སླ། མཐར་ཐུག་སྤྲུལ་སྐུ་ལ་སྨིན་མཚམས་ཀྱི་མཛོད་སྤུ་དུང་ལྟར་འཁྱིལ་བ་དང༌། ལོངས་སྐུ་ལ་སྤྱན་དབུ་མ་དུས་
གསུམ་སྒྲིབ་མེང་དུ་གཟིགས་པ་དེ་འགྲུབ་བའི་རྟེན་འབྲེལ་གྱི་གནང་ཀས། འདིར་ཐོག་མར་སྤྱན་དབུ་མ་ནས་སེམས་འཛིན་པ་ཡིན་ནོ།ཻ།འཛིན་པའི་ཚུལ་ལ་འཇུག་རིམ་སོགས་གསུམ་ལས། དང་པོ་གོང་བཞིན། །གཉིས་པ་གནས་
262

আ
།རིམ་ནི། རང་ཉིད་དགེས་མཛད་ཡབ་ཡུམ་དུ་གསལ་བཏབ་སྟེ། ཡབ་ལ་སྤྱན་གཡས་ཟུར་ལངས་པ་ལྟ་བུ། སྨིན་དཀྱུས་ཟེ་མའི་ཐུར་མ་གཡས་ཟུར་ན་ལངས་པ། དེའང་། སྲིན་པོ་ཁྲོས་པ་མགོན་པོ་
ལྟ་བུ་དང༌། གནོད་སྦྱིན་ཁྲོས་པ་གཤིན་རྗེའི་གཤེད་ལྟ་བུ་མ་ཡིན་པར། འདི་དྲང་སྲོང་ཁྲོས་པ་ཞེས་བྱ་བ་ཁྲོ་འཛུམ་མཛེས་པའི་བཞིན་དང་ལྡན་པ་ཡིན་པས། སྤྱན་དབུས་ཅུང་ཟད་ལྡིར་བ་རྩ་རྩེ་ཕྲ་སང་ངེ་བ། དབུས་གནག་
པ། མཐའ་དཀར་བ། སྤྱན་རྩ་དམར་ཤིག་གེ་བ་ལ་སེམས་གཏད་དེ། གསལ་ན་གསལ་ཏེ་འཕྲོ་གཅད། རྣམ་པར་རྟོག་པའི་དུག་དབྱུང་། མི་གསལ་ན་མི་གསལ་ཏེ་འཕྲོ་གཅད། རྣམ་པར་རྟོག་པའི་དུག་དབྱུང༌། ཞེས་པ་ལྟར་
བསྒོམ་སྟེ། དེའི་གནད་ཀྱང་། སྤྱན་དབུ་མ་ལ་སེམས་བཟུང་བས་སེམས་ཞི་གནས་སུ་སོང་ན་འཕྲོ་གཅོད་མི་དགོས་མོད། ལས་དང་པོ་པ་ལ་རྣམ་རྟོག་རྒྱུན་ཆགས་རྐུན་པོའི་དུག་དང་འདྲེས་པ་ཤས་ཆེ་བས། དུག་དེ་དབྱུང་བའི་
ཕྱིར་སྤྱན་དབུ་མའི་རྣམ་པ་ས་ལེ་བ་དེ་རྣམ་རྟོག་རྐུན་པོས་མ་ཕྲོགས་ཙམ་ལ་མདུན་གྱི་དངོས་པོ་ཀ་བ་ལྟ་བུ་གང་ཡང་རུང་བ་ཞིག་གི་སྟེང་དུ་སེམས་ཙེན་བླངས་ཏེ་དེའི་སྟེང་དུ་སེམས་གཞག དེར་ཡང་རྣམ་རྟོག་གཞན་གྱིས་མ་ཕྲོགས་
ཙམ་ལ་ཚུར་སྤྱན་དབུ་མའི་སྟེང་དུ་བླངས་ཏེ་གཞག དེ་ལྟར་ཕར་སྤྲོ་ཚུར་བསྡུ་བ་ལ་སེམས་གཏད་པས། ཇི་ཞིག་ནས་རྣམ་རྟོག་གཞན་གྱི་འཇུག་པ་རྒྱུན་རྦད་ཀྱིས་ཆད་དེ། སེམས་ཞི་གནས་སུ་སིམ་མེར་གནས་པ་ཞིག་འབྱུང་
263

ལ། དེ་ལ་བརྟན་པ་ཅུང་ཟད་ཐོབ་ན། ལྟ་བ་ཐུན་མོང་མ་ཡིན་པ་དང་བསྲེས་ཏེ་སྒོམ་པ་ནི་བརྒྱུད་པ་འདི་པའི་ལུགས་ཏེ། གསལ་སྣང་དེའི་རང་བཞིན་གཉུག་མའི་འོད་གསལ་དང༌། འོད་གསལ་དེ་རང་བཞིན་གྱིས་སྟོང་པ་
དང༌། སྟོང་པ་དེ་ཟུང་འཇུག་ཏུ་ངོ་སྤྲད་ནས་སྒོམ་པ་ལ་འབད་དེ། བླ་མ་ས་སྐྱ་པ་ཆེན་པོས། དེི་ལྟར་ཆོས་ཀྱི་དབྱིངས་གོ་ན། །མཚན་བཅས་དགེ་སྦྱོར་མི་སྲིད་དེ། །དེ་ཡིས་བསྐྱེད་རིམ་སྒོམ་ན་ཡང༌། །མཚན་མ་མེད་པའི་དགེ་
སྦྱོར་ཡིན། །ཞེས་པ་ལྟར་གྱི་མན་ངག་སྙིང་གི་ཐིག་ལེའོ། །སེམས་འཛིན་དེ་ལ་དག་པ་གསུམ་ངོ་སྤྲོད་ཚུལ་ཡང་གོང་དུ་བཤད་ཟིན་པ་དེ་ལྟར་བྱ་སྟེ། གཞན་དག་གིས་བཤད་པ་དེ་ལ་སྙིང་པོ་ཡོད་པར་མ་མཐོང་ངོ་། །དེ་ལྟར་
བསྒོམས་པས་སྤྱན་དབུ་མ་གསལ་བཏབ་པ་ཡིན་ལ། དེ་མ་ཐེབས་ན། བརྗོད་པས་གསལ་བཏབ་པར་བྱ་སྟེ། ངག་ཏུ། སྤྱན་དབུ་མ་དབུས་གནག་པ། མཐའ་དཀར་བ། སྤྱན་རྩ་དམར་ཤིག་གེ་བ་ཞིག་དྲག་ཏུ་བརྗོད་ཅིང་། རྣམ་
རྟོག་གཞན་མ་འདྲེས་པར་སྤྱན་དབུ་མ་ལ་སེམས་གཏད། གསལ་ན་གསལ་ཏེ་ཞེས་སོགས་གོང་བཞིན་ནོ། །ཡང་ན་གྲོགས་དམ་ཚིག་དང་ལྡན་པ་ལ་ཤིབ་བུས་ཟློས་སུ་བཅུག་སྟེ་སེམས་འཛིན་པར་ཡང་བྱེད་གསུངས། དེས་ཀྱང་མ་
ཐེབས་ན་བྲིས་པས་གསལ་གདབ་པ་སྟེ། ཤོག་བུ་སོགས་ལ་སྤྱན་དབུ་མ་ཇི་ལྟ་བ་བཞིན་བྲིས་ཏེ། མིག་ལམ་དུ་གཞག་པའམ། ཡང་ན་དེ་དཔྲལ་བར་སྦྱར་སྟེ་མེ་ལོང་ནང་དུ་འཆར་དུ་བཅུག་སྟེ། སྔ་མ་ལྟར་བསྐྱང་བའོ། །དེ་ལྟར་
264

আ
།རྩོལ་བས་གཅུན་པ་ན་གནས་པ་སྐྱེ་ཚུལ་གསུམ་སྟེ། རྣམ་གཡེང་གི་རྣམ་རྟོག་གཅིག་རྗེས་ལ་གཅིག་བར་མ་ཆད་དུ་འཇུག་པ་ཆད་དེ་སྤྱན་དབུ་མ་ལ་སེམས་ས་ལེར་ཟིན་ན་འཇུག་པ་སེལ་བའི་ལམ། སྤྱན་
དབུ་མའི་རྣམ་པས་སྟོངས་ཏེ་སྟོང་ཉམས་སུ་ཕྱོད་ཀྱིས་སོང་ན་ཆགས་པ་གཅོད་པའི་ལམ། གཞན་དུ་བ་སྨིག་རྒྱུ་སོགས་འོད་གསལ་གྱི་རྟགས་ཅི་རིགས་པ་ཤར་ན་བྱང་ཆུབ་ཆེན་པོའི་ལམ་ཞེས་བྱ་བས། ལམ་དེ་གསུམ་གང་རུང་བ་
གཅིག་མ་རྙེད་བར་དུ་འབད་པར་བྱའོ། །ཡང་སྨྲས་པ། ལམ་བསྐྱེད་རིམ་སེམས་འཛིན་མན་ངག་གནད། །གྲོགས་ལྟ་བའི་འགྲོན་གྱིས་བརྩེ་བས་སྐྱོངས། །བདུད་རྣམ་རྟོག་རྐུན་པོས་སྦས་བསྐུངས་ཞར། །སེམས་རབ་དགའ་རྒྱས་
པར་བྱིན་གྱིས་རློབས། །ཞེས་སོ། །དེ་ནས་ལྡང་རིམ་གོང་བཞིན་བྱེད་ལ། ཇོ་ལྕགས་མའི་དངོས་བསྟན་ལའང༌། སྤྱན་དབུ་མའི་སེམས་འཛིན་དེ་ཙམ་སྣང་ལ། དམིགས་པ་དེའི་རྟེན་འབྲེལ་གྱིས་འོ་མ་འདོད་པས་ནུ་མ་ལ་བསྣུན་
པ་ལྟར་ཏིང་ངེ་འཛིན་རྩོལ་མེད་དུ་སྐྱེ་མོད། སེམས་འཛིན་པའི་གནད་མ་ཤེས་ན་འོ་མ་འདོད་པས་རྭ་ལ་བསྣུན་པ་བཞིན་ཡིན་པས། གནད་ཤེས་དགོས་ཤིང༌། བརྒྱུད་པ་འདིའི་ལུགས་ཀྱིས་དམིགས་པ་འདི་ལ་སེམས་གནས་པ་མ་
རྙེད་ཀྱི་བར་ཞག་གྲངས་ཅི་ཙམ་འགོར་ཡང་འབད་པར་མཛད་ལ། དེ་ནས་དམིགས་པ་གཞན་རྣམས་ཤར་གྱིས་ཤར་ཡང་ཆོག་གསུངས། དེའང་མཚོ་སྐྱེས་ལུགས་ཀྱིས་གཞལ་ན། གཙོ་བོ་ནས་སྣོད་བཅུད་སྦྱང་བའི་བར་བཞི་ལས་
265

ཀྱེ་རྡོར་ཆོས་སྐོར་
ཕྱེ་བའི་དམིགས་པ་སོ་གཉིས་ཞག་བརྒྱད་ལ་ཐུན་བཞིར་བཅད་ནས་བསྒོམ་པ་སྟེ། སྤྱན་དབུ་༡མ། སྤྱན་གཡས་༢གཡོན་གཉིས། ཁྲོ་༣གཉེར་གསུམ། ཤངས་དཀྱུས་བཞི་ནི་ཉི་མ་སྔ་༤མའི་ཐུན་བཞི། ཞལ༡། སྙན་ཤལ༢། རྩ་
ཞལ་༣ཡོངས་རྫོགས་མགྲིན་པ་དང་བཅས། གཡས་ཞལ་དཀར་བ་༤བཞི་ནི་གཉིས་པའི་ཐུན་བཞི། གསུམ་པ་ལ། སྔར་གྱི་ཐམས་ཅད༡་ལ་གཅིག གཡོན་ཞལ་དམར༢་བ་ལ་གཅིག གཡས་ཞལ༣་ལྷག་མ་གཉིས་ལ་
གཅིག གཡོན་ཞལ་ལྷག་མ་གཉིས་དང་སྟེང་ཞལ་༤ གཙུག་ཏོར་དང་བཅས་པ་ལ་གཅིག་སྟེ་གསུམ་པའི་ཐུན་བཞི། དེའང་ལྷག་མ་བཞི་ནི་བུང་བའི་ལྟོ་བ་ལྟར་གནག་ཅིང༌། གཞན་ལས་ཅུང་ཟད་ཁྲོ་བ་ཡིན་ལ། སྟེང་ཞལ་ནི
དུད་ཀའི་རྣམ་པ་ཆེས་ཁྲོ་བ་ཏེ། ཤངས་ནས་རླུང་དམར་འཚུབ་ཅིང་ཞལ་ནས་ཁྲག་ཅུང་ཟད་ཟིམ་པའོ། །བཞི་པ་ལ། ཞལ་བརྒྱད་༡ སྤྱི་ལ་གཅིག དབུ་སྐྲ་༢སེར་པོ་གྱེན་དུ་བརྫེས་པ། སྤྱི་བོར་རུས་པའི་འཁོར་ལོ་བུག་པ་གཅིག་
པར་སྟེང་ཞལ་གྱི་མགྲིན་པ་ཚུད་པ། རྩ་ཞལ་གྱི་མ་ཚོགས་མའི་སྟེང་དུ་སྣ་ཚོགས་རྡོ་རྗེ་དང་བཅས་པ། དབུ་རེ་རེ་ལ་མི་མགོ་སྐམ་པོ་ལྔ་ལྔ་བཻཌཱུརྻའི་འཁྱུད་མོས་བསྡོམས་པ་ལ་རུས་པའི་དྲྭ་བ་དྲྭ་ཕྱེད་འཕྱང་བ། རེ་རེའི་སྟེང་ན་
གསེར་གྱི་རྩེ་ཕྲན་དབུས་རིགས་ལྔའི་ཕྱག་མཚན་འོད་ཟེར་པ་ཏྲས་བསྐོར་བ་དང་བཅས་པ་ལ་༣གཅིག སྙན་རྣམས་ལ་སྙན་རྒྱན་རུས་པའི་ཨ་ལོང་རུས་ཕྲེང་ཕྱེང་བཞིས་བཀྲིས་པ། མགུལ་རྣམས་ལ་མགུར་རྒྱན་རུས་པའི་གཞུང་
266
|:

আ
།གསུམ་གྱི་དབུས་མཆོད་པའི་ལྷ་མོ། མཐའ་འོད་ཟེར་པ་ཏྲས་བསྐོར་བ། རུས་ཕྲེང་གི་དྲྭ་མིག་བཅུ་དྲུག་པ། སྐུ་སྟོད་སྦོམ་པ། སྐུ་སྐེད་དང་སྐུ་སྨད་སྒེག་པ་དང་བཅས་༤པ་ལ་གཅིག་སྟེ་བཞི་པའི་ཐུན
བཞིའོ། །ལྔ་པ་ལ། སྔར་གྱི་སྟེང་དུ་ཕྱག་གཡས་བརྒྱད༡་ཕྱག་མཚན་དང་བཅས་པ་ལ་གཅིག་སྟེ། དེའང་ཕྱག་རེ་རེ་ལ་སོག་པ། དཔུང་པ། བར་ལྷུ། ཕྱག་ངར། ཕྱག་སོར་ཆ་ཚང་བ་དང་། ཐོད་པ་དཀར་བསིལ། ནད་
བརྒྱད་མཚོན་པའི་སྲོག་ཆགས་བརྒྱད་ཁ་ནང་དུ་བསྟན་པ། དཔུང་རྒྱན་ཕྱག་གདུབ་དང་བཅས་པ་ལ་སེམས་འཛིན་པའོ། །ཕྱག་གཡོན་༢བརྒྱད་ཐོད་པའི་ལྷ་བརྒྱད་དབང་ཕྱུག་བརྒྱད་སྩོལ་བའི་ཆེད་དུ་གདོང་ཕྱིར་བསྟན་དཔུང་རྒྱན་ཕྱག
གདུབ་དང་བཅས་པ་ལ་གཅིག རུས་པའི་འཁོར་ལོ་༣རྩིབས་བརྒྱད་པ་རུས་ཕྲེང་བརྒྱད་ཀྱིས་སྦྲེལ་བའི་རུས་པའི་སེ་རལ་ཁའམ་མཆོད་ཕྱིར་ཐོགས། བརྡ་རྙིང་ལ་འོག་པཽག་སིལ་ཞེས་བྱ་བ་རུས་པའི་སྐེད་རྒྱན་རུས་པའི་དྲྭ་མིག་དྲུག་ཐི
ཅུ་རྩ་བཞི་པ། དེ་ལས་འཕྱང་བའི་རུས་ཕྲེང་རིང་ཐུང་གསུམ་གྱི་རྩེ་ལ་གསེར་གྱི་གཡེར་ཁ་སིལ་སིལ་གྱི་སྒྲ་སྒྲོགས་པ། མི་མགོ་རློན་པའི་དོ་ཤལ་དང་བཅས་པ་ལ་གཅིག བདུད་བཞི་མནན་པའི་༤ཞབས། ཡུམ་ཕྱག་མཚན་རྒྱན་
བཅས་མེ་རི་དང་བཅས་པ་ལ་གཅིག་སྟེ། དེའང་ཞབས་རེ་རེ་ལ་དཔྱི་མིག བརླ། ཞབས་ངར། ཞབས་མགོ་དང་བཅས་པ། གཡས་གཉིས་གར་སྟབས་ཀྱིས་བརྐྱངས་པས་བདུད་བཞི་བརྩེགས་པའི་དྲག་པོའི་སྙིང་ག་ནས་མནན་

ཀྱེ་རྡོར་ཆོས་སྐོར་
་པ། པ། གཡོན་གཉིས་སྐྱིལ་ཀྲུང་ཕྱེད་པ་བཞེངས་པ་ལྟ་བུས་གཡས་པའི་བརླ་ལ་ཞབས་མཐིལ་གཏད་པ། ལོང་བུའི་མཚམས་སུ་རུས་པའི་གཞུང་གསུམ་གྱི་བར་རུས་ཕྲེང་གིས་སྦྲེལ་བའི་མཐར་ཟ་ར་ཚགས་དང་བཅས་པའི་ཞབས་
གདུབ་མཛེས་པ་དང་བཅས་པ། དེའི་པང་ན་ཡུམ་རྡོ་རྗེ་བདག་མེད་མ་སྐུ་མདོག་སྔོ་ནག་ཕྱག་གཡས་རྡོ་རྗེ་རྩེ་ལྔ་པས་མཚན་པའི་ཟངས་ཀྱི་གྲི་གུག་ནམ་མཁར་འཕྱར་པ། གཡོན་པ་ཐོད་པ་ཁྲག་གིས་གང་བ་འཛིན་པས་ཡབ་ལ་འཁྱུད་
པ། ཞབས་གཡོན་བརྐྱངས་པས་དྲག་པོའི་སྙིང་ག་ནས་མནན་ཅིང༌། གཡས་ཡབ་ཀྱི་དཔྱི་གཡོན་པ་ནས་འཁྱུད་པ། དེའི་སྤྱན་དབུ་མ། སྤྱན་གཉིས། ཤངས། སྙན་ཤལ། ཞལ་ཡོངས་རྫོགས་ཡབ་དང་སྦྱར་བ། དབུ་སྐྲ་
དམར་སེར། སྤྱི་བོར་རུས་པའི་འཁོར་ལོ། ཐོད་སྐམ་གྱི་དབུ་རྒྱན། མགུལ་རྒྱན། སྙན་རྒྱན། འོག་པག་གདུབ་བུ་སོགས་རུས་པའི་རྒྱན་ལྔ། མི་མགོ་སྐམ་པོ་ལྔ་བཅུའི་དོ་ཤལ་སོགས་ནས་ཡབ་ཡུམ་གྱི་མཐའི་མེ་རིས་ཀྱི་བར་དུ་
གསལ་སྣང་མ་སྐྱེས་པར་བསྒོམ་པའོ། །ཞག་དྲུག་པའི་ཐུན་དང་པོ་ལ། སྔ་མ་རྣམས་༡ཀྱི་སྟེང་དུ་ཤར་གྱི་ལྷ་མོ་གོོ་རཱི་ནག་མོ་ཞེས་པ་སྐུ་མདོག་བུང་བ་ལྟར་གནག་པ་འདོད་ཁམས་ཀྱི་ཚ